
Parlamentul  României

Camera  Deputaţilor

Comisia pentru industrii si servicii
                                                                                             Bucureşti, 29.08.2001

                                                                                                 Nr.214/XVIII/3
BIROUL PERMANENT

AL CAMEREI DEPUTAŢILOR

DOMNULUI PREŞEDINTE 

VALER DORNEANU



Vă înaintăm, alăturat, Raportul asupra proiectului de Lege pentru  aprobarea Ordonanţei de urgenţă a Guvernului nr.100/2001 privind acumularea cantităţii de 3 milioane tone cărbune energetic de către Administraţia Naţională a Rezervelor de Stat în anul 2001.



La întocmirea raportului, comisia a avut în vedere avizul nr.617/28.06.2001 al Consiliului Legislativ.
    PREŞEDINTE,               
              SECRETAR,                                 



        István Antal                                     Aurelia Vasile

Parlamentul  României

Camera  Deputaţilor

Comisia pentru industrii si servicii
Bucureşti, 29.08.2001

                                                                                                 Nr.214/XVIII/3
RAPORT

asupra proiectului de Lege pentru  aprobarea Ordonanţei de urgenţă a Guvernului nr.100/2001 privind acumularea cantităţii de 3 milioane tone cărbune energetic de către Administraţia Naţională a Rezervelor de Stat 

în anul 2001


În conformitate cu prevederile art.89 şi 107 din Regulamentul Camerei Deputaţilor, Comisia pentru industrii şi servicii a fost sesizată spre dezbatere în fond cu proiectul de Lege pentru aprobarea Ordonanţei de urgenţă a Guvernului nr.100/2001 privind acumularea cantităţii de 3 milioane tone cărbune energetic de către Administraţia Naţională a Rezervelor de Stat în anul 2001, transmis cu adresa nr.386 din 27 august 2001.



Obiectul de reglementare al proiectului de lege se referă la constituirea, până la 30 octombrie 2001, a stocului rezervă de stat pentru buna funcţionare a termocentralelor pe cărbune în condiţii de iarnă prin achiziţionarea de către Administraţia Naţională a Rezervelor de Stat a cantităţii de 3 milioane tone cărbune energetic de la CNLO Târgu Jiu, SNC Ploieşti şi CNH Petroşani.



În conformitate cu prevederile art.60 din Regulamentul Camerei Deputaţilor, Comisia pentru industrii şi servicii a examinat proiectul de lege în şedinţa din 28 august 2001 şi a hotărât cu unanimitate de voturi să supună plenului Camerei Deputaţilor, spre dezbatere şi adoptare, în forma prezentată de iniţiator.


În raport de obiectul şi conţinutul său, proiectul de lege face parte din categoria legilor ordinare.

                          PREŞEDINTE,               

           SECRETAR,                                 

                            István Antal                                           Aurelia Vasile

Expert,

Silvia Vlăsceanu

